Patrick Mary O’Donnell

**Patrick Mary O’Donnell** (1897–1980) var en irskfødt australsk katolsk prelat. Fra 1965 til 1973 var han erkebiskop av Brisbane.

## Liv og virke
### Prest
Patrick Mary O'Donnell, den yngste av 16 barn av en tekstilhandler, studerte ved Jesuit College i Limerick og ved Det pavelige universitet Urbaniana i Roma. Han ble ordinert til prest den 15. april 1922 i Lateranbasilikaen av kardinalvikar Basilio Pompilj, og ble sendt til det australske bispedømmet Sale, hvor Patrick Phelan, en venn av hans familie hans, tjente som biskop. Han arbeidet som *curate* og sogneprest og fikk ry som en veltalende predikant fra 1930-tallet og utover.

I 1941 ble O'Donnell bispedømmets generalvikar. 

I 1947 reiste han til Europa sammen med den apostoliske delegat Giovanni Panico og møtte blant andre Angelo Roncalli, den senere pave Johannes XXIII.

### Koadjutorbiskop av Brisbane
Den 9. desember 1948 utnevnte pave Pius XII ham til titulærerkebiskop av Pelusium og til koadjutorerkebiskop av Brisbane. Han ble ordinert til biskop den 17. mars 1949 av kardinal Norman Thomas Gilroy, erkebiskop av Sydney. Medkonsekratorer var Richard Ryan, biskop av Sale, og Edmund John Aloysius Gleeson, biskop av Maitland. 

I 1950 ble han medlem av den katolske komiteen for immigrasjon, hvorav han var president fra 1954 til 1972. Fra 1962 til 1965 deltok han i Det andre Vatikankonsil.

### Erkebiskop av Brisbane
10. april 1965 ble O'Donnell den nye erkebiskop av Brisbane, etterfølgende den avdøde James Duhig. Personlig konservativ var han motvillig til å implementere noen av reformene fra Det andre Vatikankonsil, og valgte å bare moderere denne prosessen i erkebispedømmet. Imidlertid ble bispedømmekurien modernisert og mer effektiv under O'Donnells funksjonstid.

Pave Paul VI innvilget hans aldersrelaterte fratreden den 5. mars 1973. Han innsatte sin etterfølger, Francis Roberts Rush. i en serermoni den 30. mai 1973.

Erkebiskop Patrick Mary O'Donnell døde i november 1980 i sittt hjem i Glengariff i Hendra i Brisbane, og ble gravlagt i *St. Stephen's Cathedral* i Brisbane.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Filippo Bernardini (1884-1954) *1933
* Kardinal Norman Thomas Gilroy (1896-1977) *1935
* Erkebiskop *Patrick Mary O'Donnell* (1897-1980) *1948

## Referanser